# Hvordan sikre sirkulære innkjøp

**Følg Anskaffelseshierarkiet (basert på avfallshierarkiet)**

1. Redusere (reduce) – Reduser mengde og antall som kjøpes inn.
2. Gjenbruk (reuse) – Bruk produktet på nytt, enten som det er eller ved redesign/reparasjon.
3. Resirkulere (recycle) – Sørg for at materialer gjenvinnes i størst mulig grad (gjerne både ved å kreve at produktet inneholder materialer som kan gjenvinnes når du er ferdig med det, men også ved å kreve at produktet inneholder gjenvunnet materiale)
4. Utnytte (recover) – Sørg for at resterende avfall går til biologisk behandling (biogassanlegg f.eks.) eller til avfallsforbrenning med energiutnyttelse

**Sjekkliste ved et konkret innkjøp/anskaffelse**

1. Er innkjøp nødvendig eller kan behovet dekkes av eksisterende ressurser?

*Trenger du egentlig å anskaffe engangsbestikk eller kjøpe inn nye møbler til flyttingen? Eller kan behovet dekkes på en annen måte?*

*Har din virksomhet et lager/markedsplass hvor du kan sjekke om ditt behov kan oppfylles?*

1. Skal kjøpet ditt erstatte et ødelagt produkt, kan du reparere det?

*Sjekk om det finnes en avtale eller en intern løsning på reparasjon av produktet ditt? Hvis ikke, sjekk om det er mulig å få kjøpt reparasjon av produktet i stedet for å kjøpe et helt nytt produkt.*

1. Om du må foreta et innkjøp; kan du kjøpe brukte produkter?

*Sjekk markedet; Finnes det leverandører for brukte produkter innen det du skal kjøpe? Er det f.eks. mulig å inngå en avtale med en leverandør av brukte møbler, brukte mobiltelefoner?*

*Finnes det interne muligheter for kjøp av brukte produkter via et brukttorg el.l.?*

1. Dersom du må kjøpe nytt, kan du kjøpe inn mindre mengder?

*Kan ulike deler av virksomheten dele på produktet, f.eks. om det benyttes på ulike tider på døgnet? Finnes det digitale plattformer som kan sørge for at «dødtid» på produktene oppdages og utnyttes.*

1. Dersom du må kjøpe nytt, kan du kjøpe inn produkter som har lang levetid og kan repareres?

*Sørg for at produktene som kjøpes er av god kvalitet og kan repareres dersom det skulle bli behov for det. Inkluder god garanti og serviceordninger i avtalene, og sørg for at det finnes reservedeler.*

1. Dersom du må kjøpe nytt; kan du kjøpe inn produkter som inneholder gjenvunnet materiale?

*Sjekk om produktene du skal kjøpe inn helt eller delvis kan lages av gjenvunnet materiale. Finnes det et marked for dette allerede innenfor ditt markedsområde?*

1. Når produktene til slutt må avhendes; kan de materialgjenvinnes og/eller kan resterende avfall gå til biologisk behandling eller avfallsforbrenning med energiutnyttelse?

*Etterspør produkter som inneholder deler som enkelt kan demonteres og benyttes i nye produkter eller som kan demonteres for å sikre materialgjenvinning av de ulike materialene. Etterspør håndtering av avfall som sikrer størst mulig grad av gjenvinning og utnyttelse av avfallet.*